Man breek deur met byl om ma te verkragArgieffoto ŉ 43-jarige man van Mpumalanga het Dinsdag in die hof verskyn op ŉ aanklag dat hy sy 73-jarige ma verkrag het. Brig. Selvy Mohlala, provinsiale polisiewoordvoerder, het gesê die voorval het om 01:00 op 16 Mei in Acornhoek plaasgevind. “Die vrou het geslaap en die verdagte het haar deur met ŉ byl oopgekap om toegang tot haar kamer te kry,” het Mohlala gesê. “Die hartelose seun het gedreig om haar te vermoor. Hy het daarna hardhandig uitgetrek en haar verkrag.” Die slagoffer het eers later vir haar dogter van die voorval vertel, waarna die dogter die polisie in kennis gestel het. Die man is Maandag in hegtenis geneem. Die naam van die verdagte word weerhou om die ma se identiteit te beskerm.